— Нас чакае складаная і сур’ёзная праца, у выніку якой будзе прапанаваны відавочна інавацыйны механізм рэалізацыі дзяржаўнай маладзёжнай палітыкі, які ўключыць і меры па ўдасканаленні арганізацыйных структур, і навуковае забеспячэнне, і крытэрыі ацэнкі эфектыўнасці, — гаворыць Людміла Кажухоўская. — Сам час фарміруе запыт на высокамаральную, творчую і сацыяльна адказную асобу. Маладыя людзі сёння ўсе патэнцыйна паспяховыя, мабільныя і добра адаптуюцца ў новых пераменлівых умовах. У той жа час, самі гэтыя ўмовы могуць стымуляваць не толькі развіццё асобы, але і яе дэградацыю. Ствараць спрыяльную атмасферу і прэферэнцыі для тых, хто знаходзіцца ў творчым пошуку, узнагароджваць ініцыятывы, якія актыўна праяўляюцца ў важных сферах жыцця грамадства, — значыць, прадухіліць адток таленавітай моладзі за мяжу. Стратэгічным арыенцірам дзяржаўнай маладзёжнай палітыкі з’яўляецца асоба, сфарміраваная сацыяльна і кампетэнтная прафесійна, актыўная і адказная, адкрытая да інавацый, арыентаваная на высокія маральныя ідэалы і традыцыйныя нацыянальныя каштоўнасці, настроеная на няспыннае самаўдасканаленне і развіццё. Стратэгія, якой да гэтага часу як дакумента не існавала, распрацоўваецца на дзесяцігоддзе. Яна будзе складацца з фундаментальнага, тэарэтычнага абгрунтавання і плана практычнай рэалізацыі. У апошні ўвойдзе пералік усіх магчымых канкрэтных мер.